***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2024-2025 нче уку елы)

**7 нче сыйныф**

**Үткәрү вакыты – 150 минут**

**Максималь балл – 60**

**I. Тестлардан дөрес җавапны билгеләгез.**

1. Җөмләдәге [**й**] авазының санын билгеләгез. **(2 балл)**

*Көн саен майлы ботка булмый.* (Мәкаль)

а) 1

ә) 2

**б) 3**

в) 4

2. Калын пары булмаган сузык авазны билгеләгез. **(2 балл)**

а) [ү]

**ә) [и]**

б) [ә]

в) [ө]

3. Җөмләдәге ябык иҗекләрнең санын билгеләгез. **(2 балл)**

*Ялкауга яңгыр иң беренче төшә.* (Мәкаль)

а) 4

ә) 5

**б) 6**

в) 7

4. Фразеологизмның мәгънәсен билгеләгез. **(2 балл)**

***канат астына алу***

а) качыру

ә) урлау

б) кочаклау

**в) яклау**

5. Татар теленең үз сүзен билгеләгез. **(2 балл)**

**а) икмәк**

ә) дәфтәр

б) кәбестә

в) шагыйрь

6. Кушма сүзне билгеләгез. **(2 балл)**

а) аллы(гөлле)

ә)кура(җиләге)

**б) кара(җиләк)**

в) мал(туар)

7. Чама санын билгеләгез. **(2 балл)**

а) унау

**ә) меңнәрчә**

б) уникешәр

в) өч бөтен уннан бер

8. Юклык алмашлыгын билгеләгез. **(2 балл)**

а) алар

ә) сезнеке

б) нинди

**в) һичкем**

9. Җөмләдәге сүзләрнең кайсы сүз төркеменә караганлыгын билгеләгез. **(2 балл)**

*Бүгенге эшне иртәгә калдырма.* (Мәкаль)

**а) сыйфат, исем, рәвеш, боерык фигыль**

ә) сыйфат, исем, рәвеш, хикәя фигыль

б) рәвеш, исем, рәвеш, боерык фигыль

в) сыйфат, исем, исем, боерык фигыль

10. Җөмләнең иясен билгеләгез. **(2 балл)**

*Оятсыз кеше өчен оятлының йөзе кызарыр.* (Мәкаль)

а) оятсыз

ә) кеше

б) оятлының

**в) йөзе**

**II. Теоретик бирем.**

Сызыклар өстенә тиешле сүзләрне языгыз. **(8 балл)**

Сузыкка тәмамланган иҗек – ачык иҗек. [һ], [щ], [х], [ц] – парсыз саңгырау тартыклар. Исемнең иркәләү-кечерәйтү кушымчасы – модальлек кушымча. Язылышлары төрле, әйтелешләре бертөрле булган сүзләр омофоннар дип атала. Татар телендә алты килеш бар. Кыскартылма исемнәр сүзләрнең беренче иҗекләреннән ясала ала. Боерык фигыль эш кушуны, үтенүне белдерә. Хикәя җөмлә ахырына нокта куела.

**III. Башыгызны эшләтегез.**

Көндезге эш кичке эштән көләр. Караңгы төннән соң якты көн килә. **(4 балл)**

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(6 балл)**

Мы готовим домашнее задание. Я повторяю старые слова, а подруга учит новые глаголы. Потом мы читаем недлинный текст, повторяем правила и пишем упражнения.

2. Шигырьне укыгыз һәм биремнәрне эшләгез.

ИРТӘ БЕЛӘН

Җып-җылы, нурлы көн бүген. Чирәмдәге чык суында

**Бер кош юына тышта.** Коена да коена.

Гаҗәпләнәм: үзе нәни, Аның чәчкән тамчылары

Ә үзе нинди чиста! Җанлы сыман тоела.

Канатына ышкып ала

Нәни генә томшыгын.

Шифалы, тылсымлы диләр

Яландагы таң чыгын...

(*Галимҗан Гыйльманов*)

2.1. Сингармонизм законының рәт гармониясенә буйсынмаган сүзләрне күчереп языгыз. **(2 балл) (чиста, шифалы)** (артык сүз язылса, балл киметелә!)

2.2. Тартыклар чиратлашуы күзәтелгән сүзләрне күчереп языгыз. **(3 балл) (бүген, томшыгын, чыгын)** (артык сүз язылса, балл киметелә!)

2.3. ***Шифалы*** сүзнең синонимын языгыз. **(2 балл) (савыктыргыч/ сихәтле...)**

2.4. Кушма сүзне күчереп языгыз. **(1 балл) (бүген)**

2.5. ***Җылы*** сыйфатының кимлек дәрәҗәсен языгыз. **(1 балл) (җылымса)**

2.6. Калын хәрефләр белән бирелгән җөмләнең хәбәрен языгыз. **(1 балл)** **(юына)**

3. **“Канатлы дусларыбыз”** дигән темага 8-10 җөмләдән торган инша языгыз. **(12 балл)**